craciuncg/RoMedQA_v2 huggingface dataset:
Este adevărat că:
1. exocitoza apare și la nivelul celulelor din sistemul nervos
2. vacuola de exocitoză conține citoplasmă
3. vacuola de endocitoză conține citoplasmă
4. vacuolele de endocitoză și exocitoză sunt delimitate de o membrană nucleară
5. niciun răspuns corect
Răspuns corect: 12
Care dintre următoarele afirmații privind calea optică sunt adevărate?
1. al doilea neuron al căii este reprezentat de celulele bipolare din retină
2. aria vizuală primară se află în lobul occipital, în jurul scizurii calcarine
3. tracturile optice conțin fibre de la un singur glob ocular
4. se termină și în arii vizuale secundare sau asociative din lobul occipital
5. al treilea neuron al căii se găsește în corpul geniculat medial din metatalamus
Răspuns corect: 24
Despre receptorii tactili este adevărat:
1. corpusculii Pacini recepționează atât vibrațiile puternice, cât și cele ușoare
2. discurile Merkel sunt situate profund față de corpusculii Meissner
3. preiau informația și o transmit către lobul parietal, unde este interpretată
4. celulele ce detectează stimulii tactili se află în stratul cel mai profund al epidermului
5. niciun răspuns corect
Răspuns corect: 34
Rețeaua neurofibrilelor se întinde în:
1. axoplasma neuronului
2. nucleul neuronului
3. dendritele neuronului
4. celule gliale
5. citoplasma neuronului
Răspuns corect: 135
Referitor la rolul în patologie al leucocitelor, alegeți afirmațiile adevărate:
1. numărul de leucocite este de 7000 pe milimetru cub de sânge
2. în leucemie poate apărea un număr crescut de neutrofile sau limfocite
3. în mononucleoză infecțioasă apar monocite atipice
4. în cazul unei reacții alergice numărul de eozinofile poate fi crescut
5. niciun răspuns corect
Răspuns corect: 24
Referitor la țesutul muscular este adevărat că:
1. impulsurile primite prin ramuri ale sistemului nervos vegetativ pot modifica contracțiile mușchiului cardiac
2. în mușchiul neted unitar fibrele acestuia se contractă ritmic, fiind unite prin joncțiuni de tip „gap”
3. discurile intercalare se găsesc în toate tipurile de țesuturi musculare
4. fibrele musculare cardiace sunt neramificate și sunt legate între ele prin discuri intercalare
5. niciun răspuns corect
Răspuns corect: 12
Care dintre următoarele afirmații sunt corecte?
1. axonii neuronilor din nucleii vestibulari din bulbul rahidian pot forma fascicule cu rol în controlul echilibrului static și dinamic
2. axonii unor celule bipolare formează tractul olfactiv ce se proiectează pe fața mediană a lobului temporal
3. axonii deutoneuronilor căii gustative se încucișează înainte de a ajunge în talamus
4. axonii motoneuronilor ɣ conduc impulsuri ce determină întinderea porțiunii centrale a fibrelor extrafusale
5. deutoneuronul căii vizuale este în relație directă cu celulele fotosensibile din retină
Răspuns corect: 13
Alegeți afirmațiile adevărate:
1. aria corticală responsabilă de salivație se află în lobul frontal
2. aria corticală responsabilă de judecata perceptuală este situată în același lob cu aria lui Broca
3. aria corticală responsabilă de memoria vizuală și auditivă este situată inferior de șanțul lateral
4. aria corticală responsabilă de elaborarea gândirii este situată anterior de șanțul central
5. niciun răspuns corect
Răspuns corect: 34
Colesterolul:
1. absorbit la nivel intestinal ajunge la ficat prin artera hepatică
2. se găsește în structura membranelor celulare
3. este precursorul hormonilor secretați de glanda suprarenală
4. se găsește în constituția chilomicronilor
5. din sânge este diminuat sub acțiunea hormonilor tiroidieni
Răspuns corect: 245
Cu privire la RMB putem afirma:
1. RMB se măsoară în condiții postabsorbative
2. 1 kilocalorie este cantitatea de căldură necesară pentru a crește temperatura a 1 gram de apă cu 1 grad Celsius
3. după ingerarea unui prânz bogat în proteine, RMB crește cu minim 10 procente
4. efectul proteinelor asupra RMB este mai mic decât cel al glucidelor, dar mai mare decât cel al lipidelor
5. niciun răspuns corect
Răspuns corect: 13
Mușchii striați:
1. reprezintă, în exclusivitate, sediul proprioceptorilor
2. conțin și fibre nervoase vegetative, responsabile de reacțiile vasomotorii
3. de la nivelul sfincterului anal extern sunt inervați de nervii pelvici
4. din structura limbii sunt inervați de nervul hipoglos
5. fac parte din structura laringelui și faringelui
Răspuns corect: 245
Referitor la neurotransmițători:
1. glicina este produsă în special în cortexul cerebral
2. catecolaminele sunt reprezentate de epinefrină, dopamină și serotonină
3. GABA și glicina sunt inhibitori deoarece mențin canalele de sodiu închise
4. serotonina este implicată în ritmul circadian
5. niciun răspuns corect
Răspuns corect: 34
Referitor la glanda tiroidă:
1. primește sânge printr-o ramură a arterei carotide comune
2. nu necesită substanțe externe pentru a-și sintetiza hormonii
3. este situată sub cartilajul tiroidian
4. hormonii secretați nu influențează activitatea unor enzime
5. niciun răspuns corect
Răspuns corect: 13
Referitor la reabsorbția apei este adevărat că:
1. aldosteronul secretat de medulara glandei suprarenale stimulează reabsorbția apei la nivelul tubului contort distal
2. se desfășoară pe toată lungimea ansei Henle, moleculele de apă urmează clorura de sodiu
3. vasopresina secretată de neuronii hipotalamici stimulează reabsorbția apei la nivelul tubului colector
4. crește dacă scade presiunea sanguină
5. niciun răspuns corect
Răspuns corect: 34
Selectați enunțurile corecte referitoare la structurile tubului digestiv:
1. la nivelul glandelor salivare, secreția apoasă este consecința stimulării nucleilor salivatori din bulb și punte
2. la nivel gastric, peristaltismul este stimulat de impulsuri transmise prin nervul splanhnic mare
3. la nivel esofagian, peristaltismul secundar, asigurat de sistemul nervos enteric, se datorează prezenței alimentelor în esofag
4. rectul, ultima porțiune a intestinului gros, este vascularizat de ramuri ale arterei mezenterice inferioare și ale arterei iliace interne
5. ficatul, pancreasul și duodenul sunt vascularizate de ramuri ale trunchiului celiac
Răspuns corect: 34
Care dintre următoarele afirmații nu sunt adevărate?
1. dezvoltarea oaselor se realizează prin transformarea țesutului osos în țesut cartilaginos
2. la vârstnici, măduva din canalul central al diafizei oaselor lungi este cenușie, nefuncțională
3. țesutul osos trabecular se găsește și în epifizele oaselor lungi
4. osificarea desmală realizează și creșterea în grosime a oaselor lungi
5. după oprirea creșterii, epifizele rămân acoperite de cartilaj metafizar
Răspuns corect: 15
Stabiliți afirmațiile corecte despre colesterol:
1. poate fi eliberat în sânge prin scindarea chilomicronilor
2. este precursorul unui hormon ce crește stabilitatea membranelor lizozomale
3. poate depăși 200 mg/dL la persoanele cu hipofuncție tiroidiană
4. intră în structura plasmalemei
5. niciun răspuns corect
Răspuns corect: 1234
Despre hormonii care intervin în maturarea și dezvoltarea sistemului reproducător masculin, sunt adevărate:
1. FSH inhibă producerea spermei
2. secreția de GNRH este stimulată de nivelul seric crescut de FSH și LH
3. testosteronul controlează secreția de LH printr-un mecanism de feed-back negativ
4. LH stimulează maturarea celulelor interstițiale testiculare
5. niciun răspuns corect
Răspuns corect: 34
Pe parcursul a 24 de ore:
1. debitul cardiac nu poate depăși 5,2 l sânge
2. se pot elimina aproximativ 1,5 l de urină
3. se filtrează aproximativ 7,5 l de plasmă
4. inima bate de obicei de peste o sută de mii de ori
5. niciun răspuns corect
Răspuns corect: 24
În organism, ATP-ul:
1. furnizează energie directă, pentru transportul monozaharidelor prin membrana bazo-laterală a enterocitelor
2. poate fi sintetizat în matricea mitocondrială în timpul fosforilării oxidative
3. este cel mai abundent depozit de legături fosfat macroergice din celulă
4. se formează în cantitatea mai mare în timpul glicolizei anaerobe decât în ciclul acizilor tricarboxilici
5. acționează ca agent de legătură pentru transferul de energie între principiile alimentare și sistemele funcționale celulare
Răspuns corect: 25
Ciancobalamina:
1. este o vitamină liposolubilă
2. deficiența ei duce la anemie aplastică
3. este necesară pentru intrarea unor aminoacizi în ciclul de creștere
4. necesită pentru absorbție factor intrinsec
5. niciun răspuns corect
Răspuns corect: 34
Despre testicule sunt false următoarele afirmații:
1. gubernaculum este responsabil pentru coborârea testiculelor în scrot
2. capul epididimului nu este acoperit de tunica albugineea
3. se formează în timpul vieții embrionare
4. nu participă la formarea lichidului seminal
5. niciun răspuns corect
Răspuns corect: 23
Următoarele particularități aparțin atlasului:
1. nu se articulează cu osul occipital
2. acestuia îi lipsește corpul, având forma unui inel
3. prezintă o apofiză odontoidă
4. la nivelul acestuia apar atât mișcări de rotație cât și mișcări de alunecare
5. niciun răspuns corect
Răspuns corect: 24
Cu privire la pigmentul vizual, este adevărat că:
1. la nivelul celulelor cu conuri este descompus prin expunerea mult timp la lumină puternică
2. la nivelul celulelor cu bastonașe este descompus prin expunerea mult timp la lumină puternică
3. se află în incluziuni pigmentare din citoplasma celulelor fotoreceptoare
4. pigmentul vizual din celulele cu bastonașe se numește iodopsină
5. niciun răspuns corect
Răspuns corect: 12
Sărurile biliare:
1. reduc motilitatea intestinală
2. se formează prin combinarea acizilor biliari cu aminoacizi și sodiu
3. se reabsorb activ din ileon
4. sunt secretate activ în canaliculele biliare
5. au rol ȋn absorbția aminoacizilor
Răspuns corect: 234
Referitor la ciclul celular putem afirma că:
1. după faza S a ciclului celular se găsesc 46 de cromozomi cu 92 de cromatide
2. în faza S cromatina începe să se condenseze
3. în faza G1 cromozomii se găsesc sub formă de cromatină despiralizată
4. pe parcursul ciclului celular numărul de cromatide nu se schimbă
5. niciun răspuns corect
Răspuns corect: 13
Afirmațiile corecte sunt:
1. în anumite afecțiuni, în locul acizilor saturați, este de preferat ca dieta să conțină acizi grași nesaturați
2. guanina reprezintă o bază tare cu gust amar și alunecoasă
3. grăsimile sunt depozitate în spațiul interstițial
4. acizii grași se leagă de glicerol printr-o legătură covalentă, ca urmare a unei reacții de deshidratare
5. niciun răspuns corect
Răspuns corect: 14
La examenul de biologie celulară trebuie să descrieți organitele celulare și funcțiile lor. Alegeți corespondențele corecte:
1. lizozomi - conțin enzime pentru digestia intracelulară
2. centrozomi - tije fine și tubuli
3. reticul endoplasmatic - rețea de membrane interconectate alcătuite din saci și canale
4. flageli - permit deplasarea stratului de mucus în căile aeriene superioare
5. niciun răspuns corect
Răspuns corect: 13
În timpul ciclului cardiac au loc următoarele:
1. deschiderea valvelor atrio-ventriculare la începutul fazei de ejecție
2. închiderea valvelor semilunare la începutul contracției izovolumetrice
3. expansiunea sistolică a peretelui toracelui în spațiul cinci intercostal stâng
4. pomparea în artere, în repaus, a unui volum de sânge de 150-200 mL
5. contracția atriilor cu o forță mai redusă decât cea a ventriculelor
Răspuns corect: 35
Următoarele particularități aparțin atlasului:
1. prezintă o apofiză odontoidă
2. acestuia îi lipsește corpul, având forma unui inel
3. nu se articulează cu osul occipital
4. la nivelul acestuia apar atât mișcări de rotație cât și mișcări de alunecare
5. niciun răspuns corect
Răspuns corect: 24
Despre ovocitul II sunt adevărate următoarele afirmații:
1. este haploid
2. se găsește în căile genitale
3. are același număr de cromozomi ca și spermatida
4. prezintă la interior zona pellucida
5. niciun răspuns corect
Răspuns corect: 123
Oasele îndeplinesc următoarele roluri funcționale:
1. rezervor de substanțe minerale
2. antitoxic
3. sediu principal al organelor hematopoietice
4. pârghii ale aparatului locomotor
5. niciun răspuns corect
Răspuns corect: 1234
Despre glande se poate afirma:
1. glanda care secretă timozine se află în mediastinul inferior
2. cele 4 mase de țesut glandular de pe partea posterioară a tiroidei secretă un hormon care stimulează activarea renală a vitaminei D
3. glanda care secretă melatonina se află pe peretele superior al ventriculului III
4. celulele alfa de la nivelul pancreasului secretă un hormon proteic cu 51 de aminoacizi
5. niciun răspuns corect
Răspuns corect: 23
Discurile intercalare:
1. sunt joncțiuni intercelulare strânse
2. sunt caracteristice țesutului muscular cardiac
3. conțin joncțiuni intercelulare de tip „gap”
4. se întâlnesc la nivelul țesutului nervos
5. niciun răspuns corect
Răspuns corect: 23
Valori corecte ale pH-ului sunt:
1. suc intestinal - 7,8
2. sânge - 7,4
3. urina - 1,4
4. lacrimi - 7,1
5. niciun răspuns corect
Răspuns corect: 12
Care dintre următoarele enunțuri referitoare la calea gustativă sunt adevărate?
1. se proiectează pe fața medială a emisferei cerebrale
2. are releu în diencefal
3. deutoneuronii străbat etajele trunchiului cerebral
4. informațiile gustative sunt conduse prin axoni ai unor neuroni extranevraxiali
5. niciun răspuns corect
Răspuns corect: 234
Între sfincterul cardial și cel piloric se realizează următoarele procese:
1. se procesează macromoleculele ce produc creșterea cea mai mare a ratei metabolismului bazal
2. glandele lui Brunner au rolul de a neutraliza aciditatea chimului gastric
3. se realizează contracții coordonate sub forma de unde a celor 2 straturi musculare specifice organului
4. celulele enteroendocrine stimulează glandele tubulare ramificate
5. niciun răspuns corect
Răspuns corect: 14
Impulsurile aferente de la proprioceptori sunt conduse prin:
1. fasciculul spinocerebelos ventral
2. fasciculul gracilis
3. fasciculul spinocerebelos dorsal
4. fasciculul cuneat
5. niciun răspuns corect
Răspuns corect: 1234
În figura dată:
1. structura notată cu 11 procesează senzații brute
2. structura 12 conține un lichid ce reprezintă 1% din cantitatea totală de apă a corpului
3. structurile 1 și 7 prezintă trei straturi meningeale: dura mater, mezencefal și piamater
4. este adevărat că structura 11 transmite semnale senzoriale de la organele interne către structura notată cu 3
5. niciun răspuns corect
Răspuns corect: 14
Analizele Mariei indică valori crescute ale unui anticorp cu 4 lanțuri polipeptidice:
1. activitate exagerată a bazofilelor
2. creșterea reprezintă răspunsul primar la o infecție recentă
3. anticorpii se leagă între ei prin lanțul J
4. medicamentele inhibitoare ale histaminei pot bloca activitatea anticorpilor crescuți
5. niciun răspuns corect
Răspuns corect: 14
Sunt celule haploide:
1. celulele Leydig
2. globulii polari
3. spermatidele
4. celulele foliculare ovariene
5. niciun răspuns corect
Răspuns corect: 23
Alegeți afirmațiile corecte:
1. în boala Basedow - debitul respirator depășește 9 l/min
2. în boala Conn - natriemia ajunge la 134 mmol/l
3. în boala Addison - potasemia ajunge la 3,5 mmol/l
4. în boala Cushing - glicemia depășește 110 mg%
5. niciun răspuns corect
Răspuns corect: 14
Caracteristicile comune gonadei feminine și masculine sunt:
1. localizare în cavitatea pelvină
2. drenaj venos, direct sau indirect, în vena iliacă internă
3. prezintă secreție endocrină controlată prin feed-back negativ hipotalamo-hipofizo-gonadal
4. vascularizație arterială asigurată exclusiv de ramuri ale aortei abdominale
5. prezența unei structuri conjunctive, albugineea
Răspuns corect: 35
Manifestările mecanice ale ciclului cardiac nu sunt reprezentate de:
1. depolarizarea atrială
2. șocul apexian
3. pulsul arterial
4. repolarizarea miocardului
5. zgomotele cardiace
Răspuns corect: 145
Caracterizați legăturile chimice ale următoarelor molecule:
1. legătura carbon-carbon este slabă
2. clorura de sodiu se formează printr-o legătură covalentă
3. metanul conține legături covalente
4. ADN-ul își menține structura de dublu helix cu ajutorul legăturilor de hidrogen
5. niciun răspuns corect
Răspuns corect: 34
Despre sfincterul esofagian este corect să se afirme:
1. este situat la 2-5 mm inferior joncțiunii eso-gastrice
2. prezintă contracție tonică
3. dispune de relaxare receptivă
4. conține fibre musculare striate circulare îngroșate
5. niciun răspuns corect
Răspuns corect: 23
Apofiza stiloidă:
1. este o proeminență rotunjită, fiind locul de atașare pentru mulți dintre mușchii gâtului
2. se găsește sub fiecare meat auditiv, fiind o proeminență ascuțită
3. este o proeminență a osului temporal, care formează pomeții obrajilor
4. este locul unde se atașează mușchii faringelui și ai limbii
5. niciun răspuns corect
Răspuns corect: 24
Neuroni preganglionari parasimpatici se pot localiza în:
1. partea toracică a măduvei spinării
2. bulbul rahidian
3. partea lombară a măduvei spinării
4. partea sacrală a măduvei spinării
5. niciun răspuns corect
Răspuns corect: 24
Ritmul idioventricular:
1. are o frecvență de descărcare de 25 impulsuri/min
2. este determinat de nodul sinoatrial
3. are o frecvență de descărcare de 40 impulsuri/min
4. este determinat de fasciculul His și rețeaua Purkinje
5. este determinat de nodul atrioventricular
Răspuns corect: 14
Despre absorbție putem afirma că:
1. acizii grași cu lanț lung sunt absorbiți direct în chiliferul central limfatic
2. principalul ion absorbit din intestinul gros este cel a cărui concentrație moleculară normală este de 150 mEq/L
3. se reduce odată cu reducerea plicaturărilor intestinale
4. lipidele sunt absorbite prin difuziune
5. niciun răspuns corect
Răspuns corect: 34
Referitor la homeostazie este adevărat că:
1. coagularea sângelui este controlată prin feedback pozitiv
2. nașterea este controlată prin feedback negativ
3. controlul glicemiei se realizează prin feedback pozitiv
4. glicemia este controlată prin feedback negativ
5. niciun răspuns corect
Răspuns corect: 14
La inervația nasului participă:
1. fibre parasimpatice preganglionare venite pe calea nervului VII pentru mucoasa nazală
2. fibre din nucleul motor al nervului VII
3. prelungiri celulipete din ganglionul trigeminal
4. fibre preganglionare parasimpatice venite pe calea nervului IX
5. niciun răspuns corect
Răspuns corect: 123
Alin se prezintă la spital pentru niște analize de rutină. În urma acestora, medicul a constatat că nivelul de calciu în sânge este scăzut. În această situație putem afirma:
1. hormonul eliberat va avea acțiune asupra oaselor, intestinului și tubilor renali
2. va fi eliberat un hormon a cărui antagonist este format dintr-un lanț de aminoacizi
3. calciu suplimentar va fi eliberat din oase sub acțiunea osteoblastelor
4. la nivel muscular, se va elibera calciu din reticulul sarcoplasmic pentru a compensa carența
5. niciun răspuns corect
Răspuns corect: 12
Celulele fotoreceptoare cu conuri conțin pigmenți sensibili pentru culorile:
1. galben
2. verde
3. roșu
4. albastru
5. niciun răspuns corect
Răspuns corect: 234
Referitor la oasele feței este adevărat că:
1. apofiza temporală a osului zigomatic se unește cu apofiza zigomatică a osului temporal
2. oasele nazale formează dosul nasului
3. cornetele nazale inferioare fuzionează pe linia mijlocie
4. mandibula se articulează cu oasele palatine printr-o articulație de tip balama
5. niciun răspuns corect
Răspuns corect: 12
Un pacient are diastola generală egală cu 0,25 secunde; aceasta fiind jumătate din durata ciclului său cardiac. Precizați dacă pacientul prezintă:
1. o frecvență cardiacă de 50 bătăi/minut
2. bradicardie
3. o frecvență cardiacă de 120 bătăi/minut
4. tahicardie
5. niciun răspuns corect
Răspuns corect: 34
Referitor la structura laringelui este adevărat că:
1. cartilajul tiroid se fixează de osul hioid
2. corzile vocale sunt poziționate în plan frontal
3. epiglota se fixează de cartilajul tiroid
4. cartilajul cricoid este mai pronunțat la bărbați decât la femei
5. niciun răspuns corect
Răspuns corect: 13
Referitor la vitamina D sunt adevărate afirmațiile:
1. rinichii au rol de activare a vitaminei D3
2. este liposolubilă
3. intră în alcătuirea miceliilor
4. secreția vitaminei D3 este controlată de parathormon
5. niciun răspuns corect
Răspuns corect: 1234
Sunt adevărate afirmațiile referitoare la centura pelviană, cu excepția:
1. cavitatea pelviană feminină este mai îngustă, mai lungă și mai încăpătoare
2. masa și densitatea osoasă a bazinului osos sunt la fel pentru ambele sexe
3. gaura obturată se situează între corpurile pubisului și al ischionului
4. diametrele pelvisului pot crește pentru facilitarea expulziei fetale
5. niciun răspuns corect
Răspuns corect: 12
Glanda parotidă este o glandă salivară pereche care se caracterizează prin:
1. conține celule mucoase care produc o enzimă numită amilază
2. sistemul nervos simpatic determină o salivație puternică
3. secretă enzime care inițiază procesul de digestie al glucidelor
4. este o glandă merocrină localizată dedesubtul urechii
5. niciun răspuns corect
Răspuns corect: 34
Care dintre următorii factori pot influența direct activitatea hipotalamusului?
1. stresul
2. adenohipofiza
3. ritmul cardiac
4. aferențele de la receptori
5. niciun răspuns corect
Răspuns corect: 1234
Dendritele neuronilor din ganglionii de pe traiectul nervilor cranieni realizează relații cu:
1. celulele receptoare din organul Corti
2. celulele fotoreceptoare din retină
3. exteroreceptorii din pielea feței
4. celulele receptoare din crestele ampulare
5. receptorii gustativi de la nivelul limbii
Răspuns corect: 1345
Nivelul crescut de glucoză în sânge stimulează:
1. gluconeogeneza hepatică
2. secreția celulelor beta din insulele Langerhans
3. glicogenogeneza hepatică
4. glicogenoliza hepatică
5. niciun răspuns corect
Răspuns corect: 23
Limba prezintă următoarele inervații:
1. motorie prin nervul cranian XII, senzitivă prin nervul cranian V
2. vegetativă parasimpatică prin nervul X
3. senzitivă prin nervul cranian VII
4. senzorială prin nervul cranian IX
5. niciun răspuns corect
Răspuns corect: 14
Sunt adevărate:
1. eliberarea sucului pancreatic este controlată de 2 hormoni
2. bila emulsionează lipidele în picături mici numite chilomicroni
3. celulele secretoare de gastrină își exercită funcția printr-un mecanism paracrin
4. eliberarea sucului pancreatic este controlată doar hormonal
5. niciun răspuns corect
Răspuns corect: 13
Unde găsim articulație biaxială?
1. între radius și ulnă
2. între carpiene
3. între falange
4. între radius și oasele carpiene
5. niciun răspuns corect
Răspuns corect: 24
Fasciculul spinotalamic lateral poate conduce:
1. sensibilitatea kinestezică de la membrele superioare
2. sensibilitatea dureroasă de la față
3. sensibilitatea termică din teritoriul trunchiului
4. sensibilitatea dureroasă din teritoriul membrelor
5. sensibilitatea epicritică de la membrele inferioare
Răspuns corect: 34
Într-un experiment se studiază diferite tipuri de mușchi. Se aplică două impulsuri cu intensitate peste prag. Intervalul de timp dintre cele două impulsuri este de 20 msec. Este adevărat că:
1. în cazul mușchiului cardiac, intensitatea contracției cauzate de al doilea stimul va fi mai mare
2. mușchiul cu mai mulți nuclei/fibră nu răspunde la al doilea stimul
3. în cazul mușchiului scheletic, intensitatea contracției cauzate de al doilea stimul va fi mai mare
4. în cazul mușchiului cardiac, în momentul aplicării celui de-al doilea stimul, concentrația ionilor de calciu în citoplasmă este mai mare decât în repaus
5. niciun răspuns corect
Răspuns corect: 34
În metabolismul proteinelor:
1. estrogenul duce la creșterea depozitelor de proteine în țesuturi
2. glucocorticoizii împiedică degradarea proteinelor în celule
3. tiroxina scade rata metabolismului celular
4. hormonul somatotrop stimulează transportul activ al aminoacizilor în celule
5. niciun răspuns corect
Răspuns corect: 14
Un adult de 100 kg are aproximativ:
1. 3 litri sânge arterial
2. 4 litri sânge venos
3. 2 litri sânge arterial
4. 6 litri sânge venos
5. niciun răspuns corect
Răspuns corect: 34